Diari Oficial de la Generalitat Valenciana


Sumari del DOGV 6478, del 11-03-2011 (2011/2853)

Notificació de l'Acord de la Comissió Territorial d'Urbanisme d'homologació i Pla parcial del sector 3 el Collao. Expedient número 09/08 Orxeta.
------------------------------------------------------------------------------------------------------------------------------------------------

### Dades del document

Número de DOGV
:   6478

Data del DOGV
:   11-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2853


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'Acord de la Comissió Territorial d'Urbanisme d'homologació i Pla parcial del sector 3 el Collao. Expedient número 09/08 Orxeta. [2011/2853]  
Pel fet d'haver resultat infructuoses les gestions realitzades per a efectuar la notificació adreçada Cándido José Lloret Domenech, en representació de l'agrupació d'interés urbanístic del sector 3, el Collado, al domicili designat en l'expedient tramitat: c/ de Colom, 167, 2 B, 03952 de la Vila Joiosa, d'acord amb el que preveu l'art. 59.4 de la Llei de règim jurídic de les administracions públiques, es porta a efecte per aquest edicte.  
Acte que es notifica: remissió de l'Acord de la Comissió Territorial d'Urbanisme de 18 de gener de 2008, el text literal del qual és el següent:  
«La Comissió Territorial d'Urbanisme, en sessió celebrada el dia 18 de gener de 2008, va adoptar entre altres l'acord següent:  
Exp. 09/08. Orxeta. Homologació i Pla parcial del sector núm. 3, el Collado, promogut per l'agrupació d'interés urbanístic del sector 3, el Collado.  
Vist l'expedient de referència i sobre la base dels antecedents i les consideracions següents,  
Antecedents  
Primer. El projecte es va tramitar a l'empara del que disposa l'article 45 de la Llei 6/1994, de 15 de novembre, de la Generalitat Valenciana, reguladora de l'activitat urbanística. Mitjançant el Decret d'Alcaldia de data 5 de juny de 2002, el projecte va ser sotmés a informació pública durant 20 dies mitjançant anuncis en el Diari Oficial de la Generalitat Valenciana núm. 4310, de data 8 d'agost de 2002, i en el diari La Verdad de 19 de juliol de 2002, i la notificació als titulars de drets afectats. Dins del període d'informació pública diverses persones interessades van manifestar la seua voluntat de presentar una alternativa tècnica substancialment diferent de l'original, raó per la qual es va realitzar un prorroga de 20 dies addicionals, de conformitat amb l'article 46.4 de la Llei 6/1994, reguladora de l'activitat urbanística. Després del pertinent període d'exposició pública, durant el qual es van presentar tres al·legacions, l'estudi, informe i estimació o desestimació de les quals es recullen en l'expedient administratiu municipal, l'Ajuntament en Ple, en sessió celebrada el 25 de novembre de 2002, ratificada i aprovada en sessió de data 5 de febrer de 2003, va aprovar provisionalment l'esmentat expedient per majoria absoluta.  
A requeriment del Servei Territorial d'Ordenació del Territori, el Ple de l'Ajuntament va aprovar l'EIA presentat per Acord de data 30 de juny de 2004, per majoria absoluta, i es va realitzar una nova exposició pública del projecte amb el corresponent estudi d'impacte ambiental mitjançant anuncis en el Diari Oficial de la Generalitat Valenciana núm. 5163, de data 27 de desembre de 2005, i en el diari Información, de data 6 de gener de 2006; en aquest període es van presentar dues al·legacions. Aquesta documentació va ser remesa per al tràmit de declaració d'impacte ambiental a l'òrgan ambiental.  
Segona. La documentació consta d'homologació i Pla parcial, que es compon de memòria; fitxes de planejament i de gestió; plànols d'informació i plànols d'ordenació, i normes urbanístiques.  
Tercer. L'instrument de planejament vigent al terme municipal d'Orxeta són unes normes subsidiàries de planejament que van ser aprovades definitivament per Acord de la Comissió Territorial d'Urbanisme de data 22 de juliol 1996.  
En aquestes normes subsidiàries el sector 3, el Collado es preveu com un àmbit de sòl apte per a urbanitzar, amb una superfície de 48.500 m². Aquest expedient té com a objecte homologar el sector a la Llei 6/1994, de data 15 de novembre, reguladora de l'activitat urbanística, i ampliar-lo a l'efecte que connecte amb la CV-770, la qual cosa implica la reclassificació d'una porció de sòl no urbanitzable comú, i l'ordenació detallada de l'àmbit que és objecte de desplegament. Es posa de manifest en la memòria justificativa que el sector afecta un àmbit de xicoteta consolidació històrica que tenint en compte la seua topografia, presenta diverses dificultats que en condicionen el desenvolupament. A aquest efecte, el Pla parcial presentat té els objectius següents:  
- Establir una connexió a la xarxa primària viària per a evitar els problemes que es generen per la reiteració de llocs a través dels quals s'hi pot realitzar l'accés.  
- Donar solució a les parcel·les resultants a través d'una trama viària adequada a la realitat física de l'entorn.  
- Previsió d'un fita de centralitat mitjançant la reserva d'una zona verda.  
Per a això, proposa el següent:  
1. Defineix el sector amb una superfície de 54.286 m².  
No defineix elements de xarxa primària interns al sector; adjunta, a l'efecte de les zones verdes de xarxa primària, la justificació del fet que es tracta d'un municipi de menys de 1.000 habitants, i realitza la reserva pertinent de conformitat amb les exigències de l'art. 36 del Reglament de planejament de la Comunitat Valenciana de 1998.  
Com a element de xarxa primària externa al sector s'ubica la CV-770, carretera de la Vila Joiosa a Relleu, de titularitat provincial.  
Així mateix el sector està parcialment afectat per l'assagador Real del Barranc del Querenets.  
2. Fixa l'IEB en 0,30, i estableix un índex d'edificabilitat màxima per a usos compatibles en 0,10 m² sostre/m² sòl.  
3. Es defineix una àrea de repartiment que coincideix amb la superfície del sector. L'aprofitament tipus es manté en 0,30 m² sostre/m² sòl. Estableix la previsió d'una única unitat d'execució.  
4. Defineix com a ús predominant el residencial, amb tipologia d'habitatge unifamiliar o en fila, i són compatibles el comercial, l'hoteler, el garatge i el dotacional.   
5. Fixa la densitat màxima en 25 habitatges/ha i un nombre d'habitatges màxim de 136.  
6. Incorpora una fitxa de planejament i gestió del sector.  
7. Aporta la justificació sobre el compliment d'estàndards per a elements propis de la xarxa secundària calculats amb base al compliment de l'annex al Reglament de planejament de la Comunitat Valenciana (d'ara endavant RPCV), i estableix els següents:  
  
Quart. Consten en l'expedient els següents informes d'altres administracions o organismes les competències o béns de domini públic dels quals resulten afectats per l'actuació proposada:  
- Informe de la Direcció General d'Ordenació del Territori de la Conselleria de Territori i Habitatge (actualment Medi Ambient, Aigua, Urbanisme i Habitatge), de data 30 de gener de 2007, en el qual es conclou que, atesa la data de sotmetiment de l'expedient a informació pública no és exigible l'estudi d'integració paisatgística.  
- Resolució de la Direcció General de Gestió del Medi Natural de la Conselleria de Territori i Habitatge (actualment Medi Ambient, Aigua, Urbanisme i Habitatge), de data 18 de setembre de 2006, per la qual s'emet declaració d'impacte ambiental acceptable amb una sèrie de condicionants per al seu desenvolupament.  
- Informe de la Secció Forestal del Servei Territorial de Medi Ambient de la Conselleria de Territori i Habitatge (actualment Medi Ambient, Aigua, Urbanisme i Habitatge), de data 16 d'agost de 2006, en el qual es posa de manifest que quant a l'existència de terrenys forestals i espècies endèmiques o amenaçades cal estar al que establisca la declaració d'impacte ambiental, i quant al camí ramader posa de manifest que entre els dos traçats (el recollit en les cartografies temàtiques i el resultant de la interpretació del catàleg de camins ramaders), aquest últim és el que apareix com a més probable, i estableix que la superfície afectada per aquest no ha de computar com a superfície del sector, llevat que s'opte pel canvi de traçat del camí ramader i en aquest cas cal ajustar-se al que estableixen els articles 11 i 12 de la Llei 3/95.  
- Informe del tècnic de Protecció d'Espècies del Servei Territorial de Medi Ambient de la Conselleria de Territori i Habitatge (actualment Medi Ambient, Aigua, Urbanisme i Habitatge), de data 16 d'agost de 2006, en el qual posa de manifest la impossibilitat de concedir l'autorització per a talar o desarrelar espècies endèmiques o amenaçades ja que el pla està en tramitació.  
- Informe de la Direcció General de Règim Econòmic de la Conselleria de Cultura d'Educació i Esports de data 28 de juliol de 2004 de caràcter favorable.  
- Últim informe de l'Entitat Pública de Sanejament d'Aigües Residuals de la Conselleria d'Infraestructures i Transports de data 6 de juliol de 2006, de caràcter favorable amb les condicions següents:  
1. En el seu moment l'urbanitzador responsable d'executar l'actuació ha de realitzar la corresponent sol·licitud de la connexió efectiva. Les obres necessàries per a la connexió de les aigües residuals a les infraestructures públiques les ha d'efectuar el peticionari al seu compte i risc.  
2. En tot cas, l'abocament generat pel desenvolupament urbanístic de referència ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament a fi de preservar la integritat del sistema de sanejament i la qualitat de l'efluent. A aquest efecte l'urbanitzador ha de preveure que abans del punt de connexió cal disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta Entitat de Sanejament, dotada a més de les guies per a la instal·lació d'una arqueta de bagants que permeta la desconnexió de l'abocament.  
3. Amb anterioritat a l'execució de la connexió, s'ha d'integrar a l'Entitat de Sanejament la quantitat resultant de 66.953 euros, a l'efecte de la qual ha d'establir-se l'oportú conveni entre l'Entitat de Sanejament i l'Ajuntament d'Orxeta.  
- Informe de la mercantil Aquagest Levante, de data març de 2006, sobre la necessitat que el sector escometa les obres d'infraestructura d'aigua potable i clavegueram necessàries a fi de garantir les condicions de servei del sector.  
- Informe de la mercantil Aquagest Levante, de data setembre de 2007, el qual conté una valoració de l'aigua que serveix de font de subministrament a Orxeta, disponibilitat de cabals i consums actuals i previstos.  
- Resolució del director general del Patrimoni Cultural Valencià, de data 25 de maig de 2004, en la qual s'autoritza el projecte de sondejos mecànics i excavació arqueològica a la urbanització de la partida el Collado d'Orxeta.  
- Resolució del director territorial de Cultura i Educació, de data 29 d'octubre de 2004, en la qual s'autoritzen les obres d'edificació de nova planta al solar assenyalat, quant a l'afecció al patrimoni arqueològic.  
- Informe de la Confederació Hidrogràfica del Xúquer, de data 2 de desembre de 2004, referit a la necessitat respectar el domini públic hidràulic i els usos legalment permesos.  
- Informe de l'Oficina del Pla de Carreteres, de la Conselleria d'Infraestructures i Transports, de data 19 de juliol de 2004, desfavorable quant al tractament de la zona de protecció de carretera i la proposta d'accés, i exigeix l'autorització del titular de la via.  
- Informe de la Diputació Provincial d'Alacant, Àrea d'Infraestructures, de data 11 de juliol de 2006, que considera que "l'augment del trànsit rodat que òbviament generarà l'actuació urbanística que es pretén no produirà un augment considerable dels valors d'emissió acústica dels vehicles que circulen per l'esmentada carretera, per la qual cosa, aquesta incidència acústica de les edificacions previstes en l'actuació urbanística que ens ocupa en qualitat de receptors acústics", com també l'obligació que l'actuació preveja, en general, la normativa reguladora del tractament de les limitacions d'usos en zones contigües a les carreteres.  
- Informe de la Diputació Provincial d'Alacant, Àrea d'Infraestructures, de data 17 d'agost de 2007, favorable a la proposta d'accés a la via provincial, amb la consideració que per a la realització de l'accés ha de sol·licitar la corresponent autorització, i presentar el projecte complet d'execució de totes les obres d'urbanització que l'afecten.  
Consta igualment la sol·licitud d'informe de la Conselleria de Sanitat, de data 9 de juny de 2004, reiterat en data 29 de març de 2007, i la de la Divisió de Recursos Hidràulics de la Conselleria d'Infraestructures i Transports, en data 2 d'abril de 2004, sense que fins a la data els informes s'hagen emés, i havent transcorregut els terminis legalment establits per a això.  
Consideracions tecnicojurídiques  
Primera. La tramitació ha sigut correcta, d'acord amb el que estableixen els articles 45 i concordants de la Llei 6/1994, de 15 de novembre, reguladora de l'activitat urbanística.  
Segona. La documentació pot considerar-se completa, a l'efecte del compliment del que preceptuen els articles 27 i 28 de la Llei 6/1994, de 15 de novembre, reguladora de l'activitat urbanística. No obstant això, la corporació municipal ha d'aportar, per triplicat exemplar, un document tècnic degudament diligenciat en relació amb la data d'aprovació plenària. Aquest document tècnic ha d'incorporar les modificacions que siguen necessàries segons la consideració tecnicojurídica següent.  
Tercera. Les determinacions contingudes en aquest expedient es poden considerar, en línies generals, correctes des del punt de vista de les exigències de política urbanística i territorial de la Generalitat Valenciana, tal com recull l'article 40 de la LRAU. No obstant això, han d'esmenar-se les observacions següents:  
1. Fins que no existisca un estudi de necessitats d'habitatge dins del terme municipal d'Orxeta, i de conformitat amb el contingut de la disposició transitòria 8.3 del Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial i urbanística, en la redacció donada pel Decret 67/2006, de 19 de maig, del Consell, que el modifica, i atés que el municipi d'Orxeta està qualificat dins de la categoria de municipi singular de categoria C segons el Decret 41/2006, de 24 de març, del Consell de la Generalitat, pel qual es regulen les actuacions protegides per a facilitar l'accés a l'habitatge a la Comunitat Valenciana en el marc del Pla estatal 2005-2008 i del Pla d'accés a l'habitatge de la Comunitat Valenciana 2004-2007, cal realitzar la reserva expressa d'habitatges de protecció oficial que estableix aquest precepte, que per a aquest municipi estableix una previsió mínima d'un 10%, la qual cosa ha de recollir-se expressament en la fitxa de planejament i gestió.  
2. De conformitat amb el contingut de la Resolució de la Direcció General de Gestió del Medi Natural de la Conselleria de Territori i Habitatge (actualment Medi Ambient, Aigua, Urbanisme i Habitatge), de data 18 de setembre de 2006, per la qual s'emet declaració d'impacte ambiental acceptable, referida a l'afecció al camí ramader assagador Real del Barranc de Querenets, el camí ramader que afecta el sector té la consideració de bé de domini públic, inalienable, inembargable i intransmissible, per la qual cosa tal com recull el condicionant cinqué el camí ramader ha de conservar-se, i en aquest cas la superfície afectada per aquest no pot considerar-se a l'efecte del càlcul d'edificabilitat, aprofitament o dotacions públiques, o instar l'autorització de canvi del traçat del camí ramader, i en aquest cas ha d'incorporar-se a la fitxa de planejament i gestió l'obligatorietat que no podran iniciar-se les obres fins que el conseller de Territori i Habitatge no haja dictat la resolució aprovatòria de l'autorització de canvi de traçat de l'esmentat camí ramader, tramitat de conformitat amb la seua legislació aplicable.  
3. Han d'incorporar-se a la fitxa de gestió del Pla parcial els condicionants derivats dels següents informes sectorials:  
- Els condicionants 3, 4, 5 i 7 a 12 de la Resolució de la Direcció General de Gestió del Medi Natural de la Conselleria de Territori i Habitatge (actualment Medi Ambient, Aigua, Urbanisme i Habitatge), de data 18 de setembre de 2006, per la qual s'emet declaració d'impacte ambiental acceptable.  
- La condició establida en l'informe de la Diputació Provincial d'Alacant, Àrea d'Infraestructures, de data 17 d'agost de 2007.  
- Les condicions establides en l'informe de l'Entitat Pública de Sanejament d'Aigües Residuals de la Conselleria d'Infraestructures i Transports, de data 6 de juliol de 2006.  
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats, la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:  
Supeditar l'aprovació definitiva de l'homologació i Pla parcial del sector 3 el Collado de les normes subsidiàries del municipi d'Orxeta al compliment de les observacions ressenyades en les consideracions tecnicojurídiques segona i tercera, i habilitar la directora general d'Ordenació del Territori a l'efecte previst en l'article 41.2 de la Llei 6/1994, reguladora de l'activitat urbanística.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà de la data de recepció de la notificació.  
Tot això, sense perjudici que es puga exercir qualsevol altre recurs o acció que considere oportú.»  
Alacant, 18 de febrer de 2011.- El director territorial de Medi Ambient, Aigua, Urbanisme i Habitatge: Ramón Rizo Aldeguer.